IELTS
Tarptautinė anglų kalbos testavimo sistema (angl. International English Language Testing System, IELTS) – kalbos egzaminas, skirtas patikrinti anglų kalbos žinias ir gebėjimus. 2012 m. IELTS laikė apie 2 mln. žmonių visame pasaulyje. Rezultatai (sertifikatas) galioja dvejus metus. IELTS, kartu su TOEFL, yra pagrindiniai anglų kalbos lygio nustatymo testai, naudojami visame pasaulyje. IELTS tipai: Academic skirtas besirengiant studijoms anglų kalba tokiose valstybėse, kaip Australija, Jungtinė Karalystė, Airija, Kanada ir Naujoji Zelandija, taip pat JAV (bakalauro ir magistro studijoms anglų kalba). Asmenys, norintys atitinkamose anglakalbėse valstybėse dirbti medicinos srityje, turi išlaikyti IELTS testą. General Training skirtas bendrųjų žinių patikrinimui (reikalingas, pvz., teikiant pažymas migracijos tarnyboms).